stanford-oval/wikipedia huggingface dataset:
תרגילים רוחניים

Exercitia spiritualia
מהדורה ראשונה (1548), אנטוניו בלדיו (רומא) (158x108 מ"מ)
תרגילים רוחניים (בלטינית: Exercitia Spiritualia) הוא אסופה של תפילות, כללים לעריכת מדיטציה ותיאור של תרגילים שכליים שקובצו בספרון בן כ-200 עמודים פרי עטו של איגנטיוס מלויולה, מייסד מסדר הישועים. הספרון כולל גם כללים לקיום סדנה אישית בת כ-30 יום שבמהלכה יתרגלו המשתתפים את העקרונות המתוארים בספר. לויולה חיבר את הספרון בין השנים 1522 ל-1524 והוא יצא לאור ברומא ב-1548. באותה שנה הוא אושר לשימוש במוסדות הכנסייה הקתולית על ידי האפיפיור פאולוס השלישי.
הספרון הוא לימוד חובה לכל חברי מסדר הישועים ונחשב אחד מהספרים החשובים ביותר בספרות הדתית הנוצרית. בספר ניכרת השפעת הספר "הליכה בדרכו של ישו" (De imitatione Christi) שנכתב ככל הנראה על ידי תומאס א קמפיס (Thomas à Kempis‏; 1471-1380). ספר נוסף שכנראה השפיע על החיבור הוא "תרגולת לחיים רוחניים" (Exercitatorio de la vida espiritual) של גרסיה חימנס דה סיסנרוס (García Jiménez de Cisneros‏; 1510-1455), אב המנזר סנטה מריה דה מונטסראט, שבתקופת כהונתו הפקיד שם איגנטיוס מלוילה את מדי החייל שלו. מספר אחרון זה שאב ככל הנראה לויולה את שם ספרו, ואת רעיון התרגולת הרוחנית.
הסדנה האישית שבמהלכה מבוצעים התרגילים מחולקת לארבעה חלקים המכונים "שבועות". השם אינו מייצג את פרק הזמן האמיתי שבו מבוצע כל חלק. כך למשל אורכו של ה"שבוע" הראשון הוא לפחות עשרה ימים. הסדנה כולה נמשכת בין 28 ל-30 ימים. היא אמורה להתבצע בתוך מוסד מיוחד המכונה מפלט (באנגלית retreat), כשהמתרגל שרוי רוב הזמן בבידוד. המטרה המוצהרת של התרגילים הרוחניים היא לעזור למתרגל למצוא את ישו בחייו האישיים, מתוך כוונה להובילו להתחייבות אישית ללכת בדרכו. אף שנקודת המבט הרוחנית הבסיסית של התרגילים היא קתולית, מתרגלים אותם כיום לעיתים קרובות גם מי שאינם קתולים.
מתודולוגיה ומבנה

התרגילים הרוחניים של איגנטיוס מלויולה מהווים את אבן הפינה של "הרוחניות האיגנטית" - דרכם של הישועים להבין ולחיות את מערכת היחסים בין בני האדם לאלוהים בעולם. אף שבמקור תוכננו התרגילים להתבצע במסגרת של מפלט רוחני מבודד, שבו המתרגלים יתמקדו בתרגילים ותו לא, הציג איגנטיוס בהערות מקדימות לספרו מודל להשלמת התרגילים על פני תקופת ארוכה יותר בלא צורך בבידוד. התרגילים תוכננו להתבצע תחת הדרכתו של מדריך רוחני. התרגילים הרוחניים מעולם לא נועדו אך ורק עבור אלו שנדרו את נדרי הכהונה. איגנטיוס מלויולה הדריך אחרים באמצעות התרגילים במשך 15 שנים לפני שהוסמך לכמורה, ושנים רבות לפני שנוסד מסדר הישועים. לאחר שהמסדר הוקם הפכו התרגילים למרכיב מרכזי בתוכנית הדרכת החניכים של הישועים, והם מבוצעים במהלך השנה הראשונה של תקופת החניכות בת השנתיים. איגנטיוס החשיב את בחינת המצפון - בחינה עצמית רוחנית - כדרך החשובה ביותר להמשיך לחיות את הניסיון של התרגילים לאחר שהושלמו. כשעמאים עברו את התרגילים היה זה בדרך כלל תחת השגחתו של מדריך רוחני שהוא חבר במסדר הישועים.
התרגילים כוללים הוראות יומיות לביצוע מדיטציות והרהורים על טבע העולם, על הפסיכולוגיה האנושית כפי שאיגנטיוס הבין אותה, ועל מערכת היחסים עם אלוהים באמצעות ישו הנוצרי. התרגילים מחולקים לארבעה נושאים: חטא, חיי ישו, הפסיון של ישו ותחיית ישו. במהלך כל יום בתקופת ביצוע התרגילים, מתפלל המתרגל הטיפוסי על פי התרגיל המיוחד שקיבל מהמדריך הרוחני, בוחן כל תפילה, ולאחר ארבעה או חמישה פרקי תפילה, מדווח למדריך הרוחני של המפלט על תחושותיו. המדריך עוזר למתרגל להבין מה משמעות חוויות התפילה שעבר, ומכוון אותו כיצד יש להמשיך. מטרת התרגילים היא לגרום למתרגלים להגות בחוויות שעברו, על מנת להבין את הקשר בין חוויות אלו לחייו פרטיים של המתרגל.
מתודולוגיה ומבנה > ארבעת השבועות

כאמור, ארבעת השבועות של התרגילים הרוחניים אינם שבועות קלנדריים. אורכם משתנה והוא מותאם למסע הרוחני האישי של המתרגל.
מתודולוגיה ומבנה > ארבעת השבועות > השבוע הראשון - החטא

את השבוע הראשון מקדיש המתרגל למחשבות על בריאת העולם, ולבחינת קיומו של הרוע והחטא. הוא בוחן את האמיתות של חייו, על מנת להכיר את החוטא שבתוכו, ומבקש את חסד האלוהים לסליחה ולחידוש דרך. השבוע מסתיים בדרך כלל בטקס הפיוס. שבוע זה נמשך עד אחד-עשר יום.
מתודולוגיה ומבנה > ארבעת השבועות > השבוע השני - חיי ישו

השבוע השני הוא מסע בעקבות ישו עד שהגיע לירושלים. התרגול מתחיל במדיטציה על התגשמות ישו בגוף החי ומסתיים ביום ראשון של הדקלים. על מנת להתעמק בשאלות המנחות שהוצעו על ידי איגנטיוס, רשאי המדריך הרוחני להוסיף עוד מאורעות מחיי ישו שמופיעים בספרי הבשורות ואינם כלולים בספרון. המדריך אמור לזרום עם צרכיו הרוחניים של המתרגל, אותו הוא פוגש על בסיס יומי. השבוע מסתיים בהרהורים על הבחירות בחיים - האם לבחור בדרכו של ישו.
מתודולוגיה ומבנה > ארבעת השבועות > השבוע השלישי - הפסיון של ישו

במהלך השבוע השלישי מהרהר המתרגל בדרמה של השבוע האחרון בחיי ישו, מהגעתו של ישו לבית עניה, ייסוריו, מותו ועד קבורתו לאחר צליבתו.
מתודולוגיה ומבנה > ארבעת השבועות > השבוע הרביעי - תחיית ישו

בשבוע הרביעי מהרהר המתרגל בתחיית ישו, בהופעתו לפני אימו ושנים-עשר השליחים ותלמידיו.
מתודולוגיה ומבנה > הרציונל שבבסיס התרגילים

בתרגילים הרוחניים של איגנטיוס מוצגים אלוהים והשטן כשחקנים פעילים בעולם ובנפש האדם. המטרה העיקרית של התרגילים היא פיתוח "יכולת הזיהוי" (discretio), היכולת להבחין בין נשמות טובות ורעות. את יכולת הזיהוי יש לרכוש על מנת לפעול "בחסד אלוהים" - לפעול כפי שראוי ונכון. במהלך התרגילים אמור המתרגל להרהר על מעלות הענווה וחוסר האנוכיות שבחיי המאמינים. מצד שני, הוא אמור להרהר אודות החטא הטבעי, ולהכיר בכך שהנפש האנושית נמשכת לדבקות דתית ובמקביל היא מתפתה לשפלות מוסרית. בהתאם לכך, מציעים התרגילים כמה דרכים כיצד אמור האדם להימנע בצורה הטובה ביותר ממימוש התשוקות הנקלות, ובמקום זאת כיצד הוא יכוון את האנרגיות שלו להגשמת התכלית העילאית שלו בחיים.
התרגילים מדגישים את תפקיד "יכולת הזיהוי" בהחלטה מה הוא הנתיב להלל את אלוהים (הנתיב הנכון). "יכולת הזיהוי" מנסה לקשור בין מעשיו ומחשבותיו של המתרגל לבין "חסד אלוהים". משום כך "זיהוי" יכול להתבטא בחוויה המיסטית שעובר המאמין. היבט זה של התרגילים הרוחניים טיפוסי מאוד למגמה המיסטית במחשבה ובמעשה הקתוליים והיה קיים עוד קודם לתקופת הרפורמציה הפרוטסטנטית והמשיך להתקיים בחלק מהזרמים של הקונטרה-רפורמציה הקתולית (תרסה מאווילה, פרנסואה דה סאל, ופייר דה ברול (Pierre de Bérulle)).
התרגילים בימינו

התרגילים הרוחניים הם עדיין חלק בלתי נפרד מתקופת הלימודים של החניכים במסדר הישועים. הישועים מקיימים ברחבי העולם גם סניפים המתפקדים כמפלטים, שבהם יכול הציבור ליישם את התרגילים.
החל משנות ה-80 של המאה ה-20 החלו גם פרוטסטנטים לגלות עניין גובר בתרגילים הרוחניים. הפרוטסטנטים עיבדו את התרגילים הרוחניים על פי דרכם והתאמות אלו מציגות את התרגילים כאסכולה של תפילה המחפשת תובנות.
גם כיום מבוצעים התרגילים הרוחניים בצורתם המקורית במשך 30 ימים. המשתתפים בתרגילים המלאים מעבירים את ימיהם בשתיקה, כשהם מתפללים במשך עד 5 שעות בכל יום. במתכונת המקורית היה צמוד מדריך אישי לכל מתרגל על מנת להדריך אותו במדיטציות של התרגילים. המתרגלים במתכונת מלאה זו עוברים ככל הנראה את החוויה הרוחנית האינטנסיבית ביותר. המתכונת המלאה נערכת במרכזי מפלט מיוחדים הקיימים בכל מקום שבו יש קיבוץ גדול של קתולים, באירופה ובארצות הברית.
מלבד הצורה הסגורה של ביצוע התרגילים במשך 30 יום, מבצעים אותם רבים במסגרת "תרגילים בכל יום או בחיים היומיומיים" (השם האחר הוא "תרגילים של ההערה ה-19", שם המבוסס על משפט של איגנטיוס מלוילה בהערת השוליים ה-19 בספרו). זוהי מסגרת פתוחה, שבה מבצעים המתרגלים את התרגילים הרוחניים בביתם לאורך תקופה ארוכה (כמה חודשים עד שנה וחצי), כאשר מדי יום מוקדשות כמה שעות להגות ולתפילה. למתכונת זו יש יתרונות על הצורה הסגורה - היא אינה דורשת שהות ממושכת בבית מפלט, ואת יכולת הזיהוי ניתן ליישם על החוויות שחווים במהלך היומיום.
צורה נוספת ליישום התרגילים הרוחניים היא צמצום של הסדנה לקורס בן שמונה ימים. כל נזיר ישועי עוסק כיום בתרגילים הרוחניים שמונה ימים בשנה, במטרה לשבור את השגרה ולהקדיש זמן להגות.
"התרגילים הרוחניים" פופולריים גם בקרב עמאים בכנסייה הקתולית בכל העולם וארגוני עמאים כדוגמת Christian life community מציבים את התרגילים במרכז הרוחניות. התרגילים מבוצעים בדרך כלל בסיועו של מדריך רוחני מנוסה, וניתנים לביצוע ביחידות או בקבוצה הנפגשת על בסיס קבוע על מנת לדון בתהליך. מכיוון שיש מחסור במדריכים מנוסים, הולכת ומתפשטת צורה שבה התרגילים מבוצעים תוך לימוד עצמי, ומוצעות גם גרסאות מקוונות של התרגילים כמו למשל של אוניברסיטת קרייטון (Creighton University) ואחרות. גרסה מיוחדת הם התרגילים לזוגות נשואים. ובייחוד "תרגילים רוחניים לזוגות נשואים: נמצא דרכנו יחד עם איגנטיוס הקדוש - מדריך למפלט". הדוגמה האחרונה היא מקרה מיוחד של תרגילים רוחניים לזוג נשוי שנמצא במפלט ונעזר במדריך חיצוני או שבהיעדרו מהווים בני הזוג מדריכים אחד לשני.
לקריאה נוספת

אהרון לירון, "הנצרות וארץ הקודש", צ'ריקובר, 1997, עמ' 277
David L. Fleming, S.J. The Spiritual Exercises of St. Ignatius, A Literal Translation and A Contemporary Reading. The Institute of Jesuit Sources, St. Louis, 1978. ISBN 0-912422-31-9
Timothy M. Gallagher, The Discernment of Spirits: An Ignatian Guide for Everyday Life. Crossroad (2005).
George E. Ganss, S.J. The Spiritual Exercises of Saint Ignatius: A Translation and Commentary. Chicago: Loyola Press, 1992. ISBN 0-8294-0728-6.
Anthony Mottola, Spiritual Exercises of Saint Ignatius. Image (1964), ISBN 0-385-02436-3.
Joseph A. Tetlow, The Spiritual Exercises of Ignatius Loyola. Crossroad (2009).
Elder Mullan,  The Spiritual Exercises of St. Ignatius of Loyola, Cosimo, Inc., 2007, ISBN 1602063737
הערות שוליים

↑  בבריף (לטינית brevis - מכתב קצר מהאפיפיור על קלף) Pastoralis officii מ-31 ביולי 1548
1 2  האנציקלופדיה העברית, כרך כא, עמ' 397
↑  2000 Years of Prayer by Michael Counsell 2004 ISBN 1-85311-623-8 page 203
↑  באנגלית retreatant, כלומר אדם שנכנס למפלט דתי מבודד
↑  Retreat Centers
↑  אהרון לירון, הנצרות וארץ הקודש עמ' 277
↑  לדוגמה כמו אלו הנערכים תמורת תשלום ב-Loyola House Retreat and Training Centre, 40-Day Spiritual Exercises
↑  Online Retreat
↑  Spiritual Retreats for Married Couples
↑  "Step by Step - Online Retreat in Everyday Life"
↑  "Spiritual Exercises for Married Couples: Finding Our Way Together with St. Ignatius - Manual for the Retreat"
| --- | --- |
בקרת זהויות :  BnF: cb119391796 (data)  NKC: aun2006372319
Baculites

| Baculites |
| --- | --- |
 מאובנים של Baculites grandis
תקופה
קרטיקון
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Ammonitida
תת־סדרה:: Ancyloceratina
משפחה:: Baculitidae
סוג:: Baculites
שם מדעי
 Baculites ‏לאמארק, 1799

Baculites הוא סוג של אמוניטים שחיו בסוף הקרטיקון. מאובנים אלו היו ידועים כבר מתקופתו של ז'אן-בטיסט דה לאמארק שתיאר אותם מ-1799. משמעות השם Baculites הוא: "מקל הליכה מאובן". שם זה ניתן להם עקב דמיונם של אחורי הקונכיות שלהם למקלות.
מאפיינים

מיני סוג זה היו בעלי קונכיות קשיחות ומגוונות שחלקם ישרות וחלק מעוקמות שאורכם בין כמה סנטימטרים עד לשני מטרים. בתוך הקונכיות היה מקום חלול בדומה לקונכיית הנאוטילוסיים המודרניים. ייתכן שהיצור שחי בו היה דומה לו מאוד ונע באמצעות הנעה סילונית. מאפיין של רכיכות אלה הוא שהזכרים היו קטנים בחצי או שליש מהנקבות ואולי היו קלים יותר.
מאובני רכיכות אלה התגלו ברחבי אמריקה הצפונית וכמה מינים חיו באירופה. הם חיו בעיקר במימי הים הפנימי המערבי לצד אמוניטים אחרים, זוחלים ימיים גדולים ויצורים ים שונים. ככל הנראה הם ניזונו רק מזואופלנקטון צף שתפסו בעזרת זרועותיהם.
ראו גם

דיפלומוצרס - סוג קרוב.
Albino

Albino (בעברית: "לבקן") הוא אלבום האולפן הרביעי של הזמר ההולנדי יוסט קליין. את האלבום הוציאה ב-18 בינואר 2019 לאור חברת התקליטים אלבינו ספורטס להורדה דיגיטלית ולסטרימינג. הוא פורסם כחצי שנה לאחר צאת אלבומו הקודם של קליין, M van Marketing.‏
Albino כולל 13 רצועות, ואורכו עומד על 33 דקות ו-41 שניות. חלק מהרצועות מושרות בהולנדית וחלק אחר באנגלית. לפני יציאת אלבום פורסמו שני סינגלים מסחריים לקידומו: "Meeuw" ו-"Ome Robert", שהגיעו בשיאם למקום השביעי והשני במצעד 100 הסינגלים ההולנדיים בהתאמה. Albino הגיע למקום החמישי במצעד 100 האלבומים ההולנדיים ולמקום ה-43 במצעד האלבומים של פלנדריה. כמו כן, הוא דורג במקום העשירי במצעד האלבומים של ליטא.
רשימת רצועות

| Albino> מס' | Albino> שם | Albino> משך | Albino>  | Albino>  | Albino>  | Albino>  | Albino>  | Albino>  | Albino>  |
| --- | --- | --- | --- | --- | --- | --- | --- | --- | --- |
| 1. | Joost Klein  | 1:57 |  |  |  |  |  |  |  |
| 2. | Albino (בהשתתפות טייס)   | 3:32 |  |  |  |  |  |  |  |
| 3. | Ich Bin Krank  | 2:14 |  |  |  |  |  |  |  |
| 4. | Bus Gemist (בהשתתפות מיק ספק ודן קונס)   | 2:45 |  |  |  |  |  |  |  |
| 5. | Glaassie Water  | 1:27 |  |  |  |  |  |  |  |
| 6. | Shrek  | 2:22 |  |  |  |  |  |  |  |
| 7. | Ome Robert  | 2:33 |  |  |  |  |  |  |  |
| 8. | Voorhoede (בהשתתפות ברונזין)   | 2:03 |  |  |  |  |  |  |  |
| 9. | Meeuw (בהשתתפות סטפנו קייזרס)   | 3:27 |  |  |  |  |  |  |  |
| 10. | Agoeie (בהשתתפות דן קונס)   | 2:11 |  |  |  |  |  |  |  |
| 11. | Door De Kerk  | 3:09 |  |  |  |  |  |  |  |
| 12. | Guus Meeuwis (בהשתתפות מיק ספק)   | 2:54 |  |  |  |  |  |  |  |
| 13. | Demonen In Me Lichaam  | 3:07 |  |  |  |  |  |  |  |
| משך כולל: | משך כולל: | 33:41 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  הולנד | מצעד 100 האלבומים ההולנדיים | 5 |
|  ליטא | AGATA | 10 |
|  פלנדריה | אולטראטופ 50 | 43 |
הערות שוליים

↑  "Albino - Album by Joost". Spotify. נבדק ב-11 בדצמבר 2023. {{cite web}}:  (עזרה)
↑  "M Van Marketing - Album by Donnie, Joost". Spotify. נבדק ב-11 בדצמבר 2023. {{cite web}}:  (עזרה)
↑  "Discografie Joost". Dutch Charts (בהולנדית). נבדק ב-11 בדצמבר 2023. {{cite web}}:  (עזרה)
↑  "Discographie Joost". Ultratop (בהולנדית). נבדק ב-11 בדצמבר 2023. {{cite web}}:  (עזרה)
↑  "2024 21-os savaitės klausomiausi (Top 100)" (בליטאית). AGATA. 24 במאי 2024. ארכיון מ-24 במאי 2024. נבדק ב-24 במאי 2024. {{cite web}}:  (עזרה)
10 אחוז

| --- | --- |

כותרת הפתיחה
 סוגה:  דרמה קומית
 יוצרים:  דומיניק בזנהאר, פאני הררו 
 כותבים:  פאני הררו
 שחקנים:  קאמי קוטן טיבו דה מונטלמבר גרגורי מונטל ליליאן רובר פאני סידני לור קלמי ניקולה מורי סטפי סלמה אסאד בואב
 ארץ מקור:  צרפת צרפת
 שפות:  צרפתית 
 מספר עונות:  4 
 מספר פרקים:  24 
 הפקה
 מפיקים בפועל:  דומיניק בזנהאר פאני הררו
 חברת הפקה:  Mon Voisin Productions Mother Production
 הפצה:  נטפליקס 
 מוזיקה:  Loïc Dury 
 אורך פרק:  47–67 דקות
 שידור
 רשת שידור:  צרפת France 2 קנדה Ici ARTV שווייץ RTS 1
 רשת שידור בישראל:  נטפליקס
 תקופת שידור מקורית:  14 באוקטובר 2015 – 4 בנובמבר 2020 
 קישורים חיצוניים
 דף התוכנית ב-IMDb
 
10 אחוז (בצרפתית: Dix pour cent) היא סדרת טלוויזיה צרפתית, ששודרה בערוץ "France 2" מ-14 באוקטובר 2015 עד 4 בנובמבר 2020, וכללה ארבע עונות.
הסדרה עוסקת בארבעה סוכני שחקנים הנאבקים לשרוד ולשמור על מקום עבודתם בסוכנות ASK, המתמחה בייצוג בשחקנים, לאחר שמייסד הסוכנות נפטר. עלילת הסדרה מיטיבה לתאר את התככים ומשחקי הכוחות שמתנהלים מאחורי הקלעים של הסוכנות ושל עולם השחקנים.
הסדרה שודרה בערוץ "Ici ARTV" בקנדה, בערוץ "RTS 1" בשווייץ והיא זמינה ברחבי העולם בשירות הזרמת המדיה של נטפליקס, למעט בספרד, גרמניה ופורטוגל.
סקירה

| עונה | עונה | פרקים | פרקים | שודרה לראשונה (צרפת)> הפרק הראשון | שודרה לראשונה (צרפת)> הפרק האחרון |
| --- | --- | --- | --- | --- | --- |
|  | 1 | 6 | 6 | 14 באוקטובר 2015 | 28 באוקטובר 2015 |
|  | 2 | 6 | 6 | 19 באפריל 2017 | 10 במאי 2017 |
|  | 3 | 6 | 6 | 14 בנובמבר 2018 | 28 בנובמבר 2018 |
|  | 4 | 6 | 6 | 21 באוקטובר 2020 | 4 בנובמבר 2020 |
עלילה

גיבורי הסדרה הם אנדריאה, מתיאס, גבריאל וארלט – ארבעה סוכנים העובדים בסוכנות לייצוג השחקנים והכישרונות ASK (בצרפתית: Agence Samuel Kerr; על שם מייסד הסוכנות ובעליה). הארבעה מצליחים לשלב במיומנות את האמנות והעסקים, אך מנגד, חייהם הפרטיים והמקצועיים מתנגשים זה בזה. בעודם נאבקים להציל את הסוכנות שלהם לאחר מותו הפתאומי של מייסדה, ארבעת הסוכנים לוקחים את הצופים אל מאחורי הקלעים של עולם השחקנים על מורכבויותיו.
צוות השחקנים והדמויות > דמויות ראשיות

| שחקנ/ית | דמות |
| --- | --- |
קאמי קוטן: אנדריאה מרטל, סוכנת ושותפה בסוכנות ASK
טיבו דה מונטלמבר: מתיאס ברנוויל, סוכן ושותף בסוכנות ASK
גרגורי מונטל: גבריאל סראדה, סוכן ושותף בסוכנות ASK
ליליאן רובר: ארלט אזמאר, סוכנת ושותפה בסוכנות ASK
פאני סידני: קמי ולנטיני, העוזרת של אנדריאה
לור קלמי: נעמי לקלרק, העוזרת של מתיאס
ניקולה מורי: ארווה אנדרה-ז'אק, עוזרו של גבריאל
סטפי סלמה: סופיה לפרנס, פקידת הקבלה של סוכנות ASK
אסעד בואב: הישאם ג'נובסקי, בעליה החדשים של סוכנות ASK (עונות 2–4)
צוות השחקנים והדמויות > דמויות משניות

| שחקנ/ית | דמות |
| --- | --- |
אופליה קולב: קולט בראנסיון, פקידת מס הכנסה שממונה על תיק המס של ASK.
איזבל שנדליר: אניק ולנטיני, אמהּ של קמי ולנטיני
פיליפיאן לירוי-ביולייה: קתרין ברנוויל, אשתו של מתיאס ברנוויל (עונות 1–3)
פרנסואה סיביל: היפוליט ריבייר, שחקן ובנם של מתיאס וקתרין. (עונות 1–2)
ז'אן-איב שאטלאיס: פרנסואה ברייהר, ראש סוכנות StarMédia (עונות 1–2)
גבריאל פורסט: הלן קר, אלמנתו של סמואל קר (עונות 1–2)
אנטואן קרוז: אנטואן (עונות 3–4)
אן מריווין: אליז פורמיין, הסוכנת האמנותית של StarMédia (עונה 4)
סטפן פריי: איגור דה סריסי, המפיק (עונה 4).
שרה סוקו: ג'סטין, העוזרת של איגור דה סריסי (עונה 4)
צוות השחקנים והדמויות > שחקנים בתפקיד עצמם

שחקנים רבים הופיעו בסדרה בתפקיד עצמם, וברוב המקרים הופיעו רק בפרק אחד:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  עונה 1 פרק 1: ססיל דה פראנס  פרק 2: לין רנו ופרנסואז פביאן  פרק 3: נטלי ביי, לורה סמט, ז'יל ללוש וזינדין סואלם  פרק 4: אודרה פלרו  פרק 5: ז'ולי גאיט, ג'ואיסטאר וזינדין סואלם  פרק 6: פרנסואה ברלן |  עונה 2 פרק 1: מישל דרוקר, וירג'יני אפירה, רמזי בדיה  פרק 2: פבריס לוקיני וכריסטופר למברט  פרק 3: ז'וליאן דורה, נורמן תוואוד ואימליין וואלדה  פרק 4: איזבל אג'אני וז'וליין דורה  פרק 5: גיא מרצ'נד  פרק 6: ז'ולייט בינוש |  עונה 3 פרק 1: ז'אן דוז'רדן  פרק 2: מוניקה בלוצ'י  פרק 3: ג'ררד לאנווין וגיא מרצ'נד  פרק 4: איזבל הופר  פרק 5: ביאטריס דאל  פרק 6: ז'אן דוז'רדן, מוניקה בלוצ'י, ג'ררד לאנווין, אודרי פלרו, קלוד ללוש, ג'ואיסטאר, פרנסואז פביאן ולין רנו |  עונה 4 פרק 1: שארלוט גינסבורג  פרק 2: פרנק דובוש  פרק 3: חוזה גרסיה  פרק 4: סנדרין קיברליין  פרק 5: סיגורני ויבר  פרק 6: ז'אן רנו |  |  |  |  |
פרסים ומועמדויות

| שנה | הפרס | קטגוריה | מועמד/ים | תוצאה |
| --- | --- | --- | --- | --- |
| 2016 | פרס ACS | סדרת הטלוויזיה הטובה ביותר | ערוץ France 2 | זכייה |
| 2016 | פרס ACS | השחקן הטוב ביותר | גרגורי מונטל | מועמדות |
| 2016 | פרס ACS | השחקן הטוב ביותר | טיבו דה מונטלמבר | מועמדות |
| 2016 | פרס ACS | השחקנית הטובה ביותר | קאמי קוטן | זכייה |
| 2016 | פרס ACS | הבמאי הטוב ביותר | סדריק קלפיש | מועמדות |
| 2016 | פרס ACS | התסריטאי הטוב ביותר | פאני הררו | זכייה |
| 2016 | פרס ACS | ההפקה הטובה ביותר | החברות "Mon Voisin Productions" ו-"Mother Production" | מועמדות |
| 2016 | פרס אמי הבינלאומי | הסדרה הקומית הטובה ביותר | החברות "Mon Voisin Productions" ו-"Mother Production" | מועמדות |
עיבודים > רימייק טורקי

בשנת 2020, עלה לשידור רימייק טורקי לסדרה בשם "Menajerimi Ara" (בתרגום חופשי מטורקית: תתקשרו לסוכן שלי; בדומה לשם הסדרה האנגלי: " Call My Agent!"). ברימייק הטורקי, הוסר כל אזכור להומוסקסואליות של הדמויות.
עיבודים > רימייק בריטי

במאי 2021 נודע שצילומי הרימייק הבריטי החלו במרכז לונדון, בהפקת החברות "אולפני ברון" (אנ') ו"סרטי הדליין" (אנ'). בדומה לרימייק הטורקי, שם הסדרה יהיה כשמה האנגלי של הסדרה המקורית: "Call My Agent!". "פריים וידאו" רכשה את זכויות ההפצה בממלכה המאוחדת ובאירלנד. את הסדרה מפיק ג'ון מורטון (אנ'), אשר גם כותב ומביים את שני הפרקים הראשונים. לצוות השחקנים של הסדרה לוהקו לידיה לנארד (אנ'), ג'ק דוונפורט, ג'ים ברודבנט, מגי סטיד, פראסאנה פואנאראג'ה, הארי טרוואלדווין והיפטו קוואסם. הסדרה תכלול הופעות קמע של קלי מקדונלד והלנה בונהם קרטר.
הערות שוליים

↑  DIX POUR CENT SAISON 5 : DATE DE SORTIE, CASTING, INTRIGUE... TOUT CE QUE L'ON SAIT DÉJÀ, CNEWS, 15 avril 2021, "« Dans la série turque, on a enlevé l'homosexualité et on a mis des voiles », a déploré Dominique Besnehard."
1 2 3  Grater, Tom (May 21, 2021). Amazon Lands ‘Call My Agent!’ Brit Remake For UK & Ireland; Kelly Macdonald, Helena Bonham Carter To Make Cameos. Deadline Hollywood. Retrieved May 21, 2021
↑  Wiseman, Andreas &andreeva, Nellie (May 6, 2021). ‘Call My Agent!’ UK Remake: Lydia Leonard, Jack Davenport, Jim Broadbent Among Cast; Series Details Revealed Ahead Of Shoot. Deadline Hollywood. Retrieved may 21, 2021
10 אחוז (סדרת טלוויזיה בריטית)

| --- | --- |

 מבוסס על:  "10 אחוז" מאת דומיניק בזנהאר ופאני הררו
 סוגה:  קומדיה
 יוצרים:  ג'ון מורטון
 שחקנים:  לידיה לאונרד ג'ק דוונפורט מגי סטיד פרסאנה פוואנאראג'ה הארי טרוולדוואן היפטו קוואסם  פולה אוונס-אקינגבולה
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1 
 מספר פרקים:  8 
 הפקה
 מפיק:  שרה קרטיס בן רימר
 מפיקים בפועל:  ג'ון מורטון דייוויד דאבולי סמנתה תומאס סטיבן ת'יבולט אהרון ל. גילברט כריסטיאן באוט פרנק קלדרון לורנס לניקה דייוויד טאנר הרולד ולנטין דומיניק בזנהאר מישל פלר
 חברת הפקה:  Bron Studios Headline Pictures
 הפצה:  פריים וידאו
 שידור
 רשת שידור:  פריים וידאו
 רשת שידור בישראל:  yes VOD HOT HBO
 תקופת שידור מקורית:  28 באפריל 2022 – הווה
 תקופת שידור בישראל:  21 ביוני 2022 – הווה
 קישורים חיצוניים
 דף התוכנית ב-IMDb
 
10 אחוז (באנגלית: Ten Percent; מופצת בארץ גם תחת השם דברו עם הסוכן שלי) היא סדרת טלוויזיה קומית בריטית המבוססת על סדרה צרפתית באותו שם שנוצרה על ידי דומיניק בזנהאר ופאני הררו. הסדרה נוצרה עבור שירות פריים וידאו על ידי היוצר ג'ון מורטון, ומככבים בה לידיה לאונרד, ג'ק דוונפורט, מגי סטיד, פרסאנה פוואנאראג'ה, הארי טרוואלדווין והיפטו קוואסם בתפקידים ראשיים.
הסדרה עלתה לשידור בפריים וידאו ב-28 באפריל 2022. בישראל הסדרה עלתה לשידור ב-yes VOD וב-HOT HBO ב-21 ביוני 2022.
תקציר העלילה

בדומה לסדרה הצרפתית עליה היא מבוססת, עלילת הסדרה מתרחשת בסוכנות השחקנים הלונדונית הקטנה "נייטינגייל הארט" ונפתחת בטרגדיה טרייה המטלטלת את חייהם האישיים והמקצועיים של ארבעת סוכניה – רבקה, ג'ונתן, סטלה, ודן – שנאלצים לתמרן בין כל הצרות החדשות שנחתו עליהם לבין תחזוקה שוטפת של לקוחותיהם האינטנסיביים, שלהם בעיות מגוונות הנעות מבעיות זוגיות ועד למחויבות-יתר ופחד במה.
צוות השחקנים והדמויות > דמויות ראשיות

לידיה לאונרד – רבקה
ג'ק דוונפורט – ג'ונתן
מגי סטיד – סטלה
פרסאנה פוואנאראג'ה – דן
הארי טרוואלדווין – אולי
היפטו קוואסם – מישה
אדוארד בלואמל
נטשה ליטל
צוות השחקנים והדמויות > דמויות משניות

פולה אוונס-אקינגבולה – זואי
רבקה האמפריז
טים מקינרני
אלינור ארנו
ג'ים ברודבנט
צוות השחקנים והדמויות > שחקנים בתפקיד עצמם

עונה 1
פרק 1: קלי מקדונלד
פרק 2: הלנה בונהם קרטר ואוליביה ויליאמס
פרק 3: דומיניק וסט
פרק 4: אמה קורין והימש פאטל
פרק 5: פיבי דינבור
פרק 6: דייוויד וג'סיקה אוילאו
פרק 7: קלמנס פואסי
פרק 8: דייוויד היירווד
הפקה > פיתוח

ב-6 במאי 2021 נמסר לראשונה על פיתוחו של רימייק בריטי עבור הסדרה הצרפתית "10 אחוז". בשלהי מאי, נמסר כי "פריים וידאו" רכשה את זכויות הפצת הסדרה. על פיתוחה והפקתה של הסדרה היה אמון היוצר ג'ון מורטון, אשר גם היה אמון על כתיבת ובימוי שני הפרקים הראשונים.
הפקה > ליהוק

במאי 2021, נמסר כי לצוות השחקנים הראשי של הסדרה לוהקו לידיה לנארד, ג'ק דוונפורט, מגי סטיד, פראסאנה פואנאראג'ה, הארי טרוואלדווין והיפטו קוואסם. עוד נמסר כי לצוות השחקנים המשני לוהקו פולה אוונס-אקינגבולה, רבקה האמפריז, טים מקינרני, אלינור ארנו וג'ים ברודבנט; וכי בסדרה עתידים להופיע שחקנים בריטיים ואמריקאיים רבים בהופעות אורח, בהם הלנה בונהם קרטר, קלי מקדונלד, פיבי דינבור, דומיניק וסט, אוליביה ויליאמס ונטשה ליטל.
הפקה > צילומים

צילומי הסדרה החלו ב-10 במאי 2021 במרכז לונדון, תחת הפקתם של החברות "אולפני ברון" ו"סרטי הדליין", והסתיימו בספטמבר 2021.
שידור

על הפצת ושידור הסדרה אמונה שירות הזרמת המדיה "פריים וידאו". ב-30 במרץ 2022, הופץ הקדימון הראשון, שחשף כי הסדרה תעלה לשידור ב-28 באפריל 2022.
הערות שוליים

↑  HOT | התכנים שלא תרצו לפספס החודש, באתר HOT
↑  yes | דברו עם הסוכן שלי, באתר yes
↑  מיכל ישראלי, ‏סדרות מומלצות לחודש ספטמבר 2024, באתר ‏מאקו‏, 29 באוגוסט 2024
1 2 3 4  Andreas Wiseman, Nellie Andreeva (May 6, 2021). ‘Call My Agent!’ UK Remake: Lydia Leonard, Jack Davenport, Jim Broadbent Among Cast; Series Details Revealed Ahead Of Shoot. Deadline Hollywood. Retrieved April 1, 2022
1 2 3  Grater, Tom (May 21, 2021). Amazon Lands ‘Call My Agent!’ Brit Remake For UK & Ireland; Kelly Macdonald, Helena Bonham Carter To Make Cameos. Deadline Hollywood. Retrieved April 1, 2022
↑  רועי אבן, ‏הכוכבים הגדולים שמגיעים ל"10 אחוז" הבריטית, באתר ‏מאקו‏, 31 במרץ 2022
↑  Tartaglione, Nancy (March 30, 2022). ‘Ten Percent’ Trailer: First Look At UK ‘Call My Agent!’ Remake; Premiere Dates Set. Deadline Hollywood. Retrieved April 1, 2022
Albino (שיר)

| --- | --- |
 שיר בביצוע יוסט קליין וטייס
 מתוך האלבום Albino
 יצא לאור:  18 בינואר 2019
 שפה:  הולנדית
 אורך:  3:32
 חברת תקליטים:  אלבינו ספורטס
 כתיבה:  יוסט קליין וטייס
 הפקה:  יוסט קליין וטייס
"Albino" (בעברית: "לבקן") הוא שיר שהוקלט על ידי הזמר ההולנדי יוסט קליין בהשתתפות טייס. הוא יצא לאור ב-18 בינואר 2019, בהוצאת חברת התקליטים אלבינו ספורטס, יחד עם כל שירי האלבום Albino.‏
השיר הגיע למקום ה-30 במצעד האולטראטופ של פלנדריה. השיר נכתב, הולחן והופק על ידי קליין ויוסט. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.2 מיליון השמעות.
וידאו קליפ

הווידאו קליפ הרשמי של השיר פורסם ב-28 ביוני 2019. נכון לאוגוסט 2024 עומד מונה הצפיות של הקליפ על למעלה מ-3.5 מיליון צפיות.